**Moment decisiv – Noua gamă de vehicule electrice Ford va depăși gama de motorizări convenționale diesel și benzină până în 2022**

* Ford reafirmă angajamentul luat pentru un viitor electric nepoluant, prezentând la Salonul Auto de la Frankfurt cea mai puternică gamă a sa de vehicule electrificate, inclusiv debutul noului model Puma Titanium X
* Până la sfârșitul anului 2022, vehiculele electrificate vor reprezenta peste 50% din totalul vânzărilor de autoturisme Ford în Europa – depășind vânzările cumulate de autoturisme pe benzină și diesel
* Ford anunță noi soluții pentru a facilita încărcarea vehiculelor electrificate, care vor reduce în mod semnificativ timpul de încărcare și vor contribui la reducerea zgomotului în trafic

**FRANKFURT, Germania, 10 septembrie 2019** – Ford a lansat astăzi la Salonul Auto de la Frankfurt o gamă nouă vehicule ce vor pregăti terenul pentru ca modelele electrificate să depășească în câțiva ani, la nivel de vânzări, numărul cumulat de mașini cu motoare convenționale.

"Pe măsură ce electrificarea devine curentul principal de dezvoltare al industriei auto, creștem substanțial numărul de opțiuni cu propulsie electrificată pentru clienții noștri, care vor putea să aleagă varianta care se potrivește cu nevoile lor, a declarat Stuart Rowley, președinte Ford Europa. „Prin facilitatea tranziției către un vehicul electrificat, estimăm ca până în 2022, majoritatea vânzărilor noastre de autoturisme să fie reprezentată de modele electrificate.”

La începutul acestui an, compania a promis că fiecare model de autoturism nou Ford din Europa va include o opțiune electrificată, dezvăluind-și planurile la evenimentul său dedicat „Go Electric”, care a avut loc la Amsterdam. Printre vehiculele electrice prezentate acum la Frankfurt se numără noile SUV-uri Kuga Plug-In Hybrid și Explorer Plug-In Hybrid, precum și noul Tourneo Custom Plug-In Hybrid, noul crossover compact Puma EcoBoost Hybrid și noul Ford Mondeo Hybrid Wagon.

Noul SUV electric al Ford inspirat de modelul Mustang va fi lansat în 2020, cu o autonomie pur electrică estimată de 600 km, calculată prin intermediul procedurii World Harmonised Light Vehicle Test Procedure (WLTP), și cu capacitate de încărcare rapidă. \*

În total, Ford intenționează să lanseze opt vehicule electrificate anul acesta, care vor conduce la vânzarea a 1 milion de vehicule Ford de acest gen în Europa până la sfârșitul anului 2022. Alte 9 vehicule sunt planificate pentru a fi lansate până în 2024.

Modelul Puma Titanium X va fi lansat la Frankfurt, fiind echipat cu tehnologii standard care sunt de obicei rezervate limuzinelor. Acesta oferă huse detașabile pentru scaune, scaune cu masaj lombar și încărcare wireless pentru smartphone-urile compatibile.

De asemenea, Puma Titanium X oferă tehnologia EcoBoost Hybrid de tip mild-hybrid, cu un consum optimizat și performanță sporită – una dintre variantele de motorizare puse la dispoziție de Ford, pe lângă cea full-hybrid cu auto-încărcare, cea plug-in hybrid și cea electrică.

„Nu există o soluție atotcuprinzătoare când vine vorba de electrificare – circumstanțele și necesitățile de transport ale clienților diferă”, a declarat Joerg Beyer, directorul executiv al departamentului de Inginerie din cadrul Ford Europa. „Strategia noastră este să combinăm opțiunea potrivită de motorizare electrificată cu vehiculul potrivit, transformând experiența clienților noștri cu astfel de mașini într-una mai agreabilă".

De asemenea, compania a anunțat detaliile noilor soluții de încărcare pan-europene, care vor veni în sprijinul proprietarilor și operatorilor de vehicule electrificate. Aceste noi soluții îi vor ajuta pe clienții de modele plug-in hybrid Ford să fie mai încrezători și să ajungă confortabil la destinație.

Ford va avea parteneriate cu șase furnizori de energie din Europa, printre care Centrica în Marea Britanie și Irlanda, pentru a instala panouri de încărcare domestice de tip wall-box, și pentru a oferi tarife la energie verde care să asigure o încărcare mai rapidă și mai ieftină pentru clienți. O altă inițiativă din cadrul parteneriatului cu NewMotion îi va ajuta pe șoferi să localizeze și să plătească mai ușor încărcarea, la cele peste 118.000 puncte de încărcare din 30 de țări.

De asemenea, o nouă experiență Go Electric va fi lansată la Frankfurt, ajutându-i pe clienți să înțeleagă cât de ușor pot face tranziția către un vehicul electrificat.

# # #

* Ford Explorer Plug-In Hybrid – emisii CO2 de la 71 g/km, consum de combustibil de la 3,41 l/100 km
* Ford Kuga Plug-In Hybrid - emisii CO2 de la 26 g/km, consum de combustibil de la 1,2 l/100 km
* Ford Mondeo Hybrid break - emisii CO2 de la 99 g/km, consum de combustibil de la 4,43 l/100 km (cu jante din aliaj de 17 inch disponibile opțional)
* Ford Puma EcoBoost Hybrid - emisii CO2 de la 125 g/km, consum de combustibil de la 5,45 l/100 km
* Ford Tourneo Custom Plug-In Hybrid - emisii CO2 de la 75 g/km, consum de combustibil de la 3,3 l/100 km

\* Cifrele omologate oficial privind consumul de combustibil și emisiile CO2 vor fi publicate la o dată mai apropiată de data punerii în vânzare

Cifrele declarate privind consumul de combustibil/energie, emisiile de CO2 și autonomia electrică sunt măsurate în conformitate cu cerințele și specificațiile tehnice ale Regulamentelor Europene (CE) 715/2007 și (CE) 692/2008, cu modificările ulterioare. Consumul de combustibil și emisiile de CO2 sunt specificate pentru o variantă de vehicul și nu pentru un singur autoturism. Procedura de testare standard aplicată permite compararea între diverse tipuri de vehicule și diverși producători. În plus față de consumul de combustibil al unui autoturism, stilul de conducere și alți factori non-tehnici joacă un rol în determinarea consumului de combustibil/energie, emisiilor CO2 și autonomiei electrice a unui autoturism. CO2 este principalul gaz cu efect de seră responsabil pentru încălzirea globală.

Începând cu data de 1 septembrie 2017, anumite vehicule noi sunt aprobate în baza procedurii World Harmonised Light Vehicle Test Procedure (WLTP) în conformitate cu (UE) 2017/1151, cu modificările ulterioare, o procedură de testare nouă și mai realistă pentru măsurarea consumului de combustibil și a emisiilor de CO2. Începând cu data de 1 septembrie 2018, WLTP a început să înlocuiască procedura New European Drive Cycle (NEDC), este procedura de testare anterioară. În timpul tranziției progresive de la NEDC, consumul de combustibil și emisiile de CO2 calculate prin WLTP sunt corelate cu NEDC. Vor exista anumite variații față de valorile anterioare ale consumului de combustibil și emisiilor, deoarece unele elemente ale testelor s-au modificat, respectiv același autoturism ar putea avea valori diferite privind consumul de combustibil și emisiile de CO2

***Despre Ford Motor Company***

*Ford Motor Company este o companie globală cu sediul la Dearborn, Michigan. Compania proiectează, fabrică, comercializează și servisează o gamă completă de autoturisme, camioane, SUV-uri, vehicule electrice Ford, precum și vehicule de lux Lincoln, oferă servicii financiare prin Ford Motor Credit Company și și-a propus să obțină poziții de lider în domeniile vehiculelor electrice, vehiculelor autonome și soluțiilor de mobilitate. Ford are aproximativ 194.000 de angajați în întreaga lume. Pentru informații suplimentare privind Ford, produsele sale și Ford Motor Credit Company, vizitați* [*www.corporate.ford.com*](http://www.corporate.ford.com)*.*

***Ford of Europe*** *produce, vinde și servisează vehicule sub marca Ford pe 50 de piețe individuale și are aproximativ 50.000 de angajați la facilitățile sale deținute integral și prin intermediul unor asocieri în participațiune consolidate și aproximativ 64.000 de angajați dacă sunt incluse entitățile neconsolidate. În plus față de Ford Motor Credit Company, operațiunile Ford Europe includ Divizia de Relații cu Clienții Ford și 20 de facilități de producție (13 facilități deținute integral și șapte facilități în cadrul unor asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost înființată Ford Motor Company. Producția europeană a început în 1911.*

|  |  |
| --- | --- |
| **Contact:** | Michael Baumann |
|  | Ford of Europe |
|  | +49 (0) 221 901 4882 |
|  | [mbauman9@ford.com](mailto:mbauman9@ford.com) |